11/05/2016 | Administración LocalMunicipal
Ribeira
Anuncio de modificación da Ordenanza reguladora do viveiro de empresas

Ref/Secretaría Xeral/Teresa Natividad Guinnot Barrot ANUNCIO O Pleno da Corporación, na sesión ordinaria realizada o día 25 de abril de 2016, adoptou, entre outros, o acordo que de seguido se transcribe: ……////… MODIFICACIÓN DA ORDENANZA REGULADORA DO VIVEIRO DE EMPRESAS DO CONCELLO DE RIVEIRA Logo da devandita exposición pública do acordo do Pleno da Corporación, relativo á aprobación da Ordenanza Reguladora do Viveiro de Empresas de Riveira na sesión celebrada o 26.10.15, detectouse un erro na redacción da citada ordenanza, formúlase dende esta Alcaldía a necesidade de modificar o apartado 1 do artigo 3 da Ordenanza Reguladora do Viveiro de Empresas de Riveira. Redacción segundo acordo do Pleno da Corporación na sesión celebrada o 26.10.15: ORDENANZA REGULADORA DO VIVEIRO DE EMPRESAS DE RIVEIRA Artigo 3.–Beneficiarios.1. Poderán ser beneficiarios do Viveiro de Empresas os emprendedores e/ou empresas que cumpran os seguintes requisitos: a) Empresas novas que comecen a súa actividade no viveiro de empresas. Estas empresas terán prazo dun mes desde a adxudicación para xustificar o inicio da actividade. b) Empresas de recente creación. Empresas xa existentes cunha antigüidade máxima do negocio de 24 meses desde o inicio da actividade ata a data de presentación da solicitude. Considerarase como inicio de actividade a data que figure no modelo 036 da Axencia Estatal da Administración Tributaria. c) Empresas xa constituídas cunha antigüidade no negocio superior a 24 meses. d) Emprendedores que necesiten un espazo adecuado para estudar e preparar o seu proxecto (máximo 3 meses). Modificación que se propón: Artigo 3.–Beneficiarios.1. Poderán ser beneficiarios do Viveiro de Empresas os emprendedores e/ou empresas que cumpran os seguintes requisitos: a) Empresas novas que comecen a súa actividade no viveiro de empresas. Estas empresas terán prazo dun mes desde a adxudicación para xustificar o inicio da actividade. b) Empresas de recente creación. Empresas xa existentes cunha antigüidade máxima do negocio de 24 meses desde o inicio da actividade ata a data de presentación da solicitude. Considerarase como inicio de actividade a data que figure no modelo 036 da Axencia Estatal da Administración Tributaria. c) Emprendedores que necesiten un espazo adecuado para estudar e preparar o seu proxecto (máximo 3 meses). Esta Alcaldía RESOLVE elevar ao Pleno da Corporación a adopción dos seguintes acordos: Primeiro. –Aprobación da modificación da seguinte Ordenanza:  Ordenanza Reguladora do Viveiro de Empresas de Riveira. Segundo. –Que se proceda a exposición pública da ordenanza fiscal inicialmente aprobada no taboleiro de anuncios do Concello durante trinta días hábiles, co fin de que os interesados poidan examinala e interpoñer, no seu caso, as reclamacións que estimen oportunas perante o Pleno. O inicio da exposición deberá ser igualmente publicado no BOP. Terceiro. –Transcorrido o período de exposición pública, e no caso de que non se tiveran interposto reclamacións durante o mesmo, o acordo ata entonces provisional elevarase automaticamente á categoría de definitivo sen necesidade dun novo acordo Plenario. En caso de existir reclamacións, o Pleno deberá tomalas en consideración e decidir sobre a súa procedencia. Cuarto. –En todo caso, o texto definitivo ou a modificación da Ordenanza precisará para a súa entrada en vigor ser publicado integramente no BOP.” O que publícase ós efectos previstos no devandito acordo. Riveira, 4 de maio de 2016. O alcalde-presidente Asdo.: Manuel Ruiz Rivas